  Виталий Пронин Туннэ Гурт шудонъёслэн берпуметӥ нуналзы. Йылпумъяськизы шашкаосын ӵошатсконъёс. Глаз ёрослэн командаез вормисе потӥз, пичияк ӧз удалты уваослы – соос 2-тӥ интые кылизы. Куинетӥ призовой инты сюриз Балезино ёросысь спортсменъёслы.Хоккейын зарни медаль басьтӥз Глаз ёрослэн командаез. 4:2 лыдэн соос Дэри ёросысь воргоронъёсты кельтӥзы.Баскетболын Дэри но Ува командаос кужмо нюръяськизы зарни медаль понна. Уваос азьпалто вал ини, но шудонлэн берпуметӥ секундъёсаз Дэриысь усточиос вормыны быгатӥзы.Полиатлонын призовой интыос тазьы радъяськизы:Нылкышноос, 18 – 39 арес1. Жанна Кудрявцева (Ува)2. Марина Будина (Дэри)3. Галина Петрова (Пичи Пурга)40 аресысен1. Наталья Лялина (Ува)2. Ольга Некрасова (Балезино)3. Нина Суворова (Вавож)Воргоронъёс, 18 – 39 арес1. Сергей Кожевников (Эгра)2. Геннадий Владыкин (Шаркан)3. Никита Кондратьев (Дэри)40 аресысен1. Пётр Арафанов (69 арес, Глаз)2. Александр Дмитриев (Дэри)3. Вениамин Ефремов (Эгра)Семьяос ӵошатскизы куасэн бызьылыса, эстафетаын но дартсын.Нылъёс пӧлын призовой интыос басьтӥзы:1. Веретенниковъёс (Ува)2. Байковъёс (Дэри)3. Тютинъёс (Балезино)Пиос пӧлын1. Семакинъёс (Эгра)2. Сабуровъёс (Кез)3. Афанасьевъёс (Сюмси)Алигес нылкышноос эстафетаын ӵошатскизы. Нырысетӥ интые потӥз Можга ёрослэн командаез, кыкетӥ – Ува команда, куинетӥ интыын – Балезино ёросысь нылъёс.Воргоронъёс пӧлын эстафетаын нырысетӥ интые потӥзы Шаркан ёросысь спортсменъёс, 2-тӥ - Ува, 3-тӥ - вавожъёс. Ӟечкыласьком!Валентина Емельянова Туспуктэмез: susanin.udm.ru  